เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ไทยพาณิชย์จับมือธารารมณ์จัดออมดาวน์
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า ธนาคารได้ร่วมกับธารารมณ์ ออกนวัตกรรม “ออมดาวน์” จะเป็นประโยชน์สำหรับลูกค้าที่ซื้อบ้านของธารารมณ์ เนื่องจากจะได้รับผลตอบแทนในอัตราที่สูงกว่าปกติและสิทธิประโยชน์อื่นๆ เป็นพิเศษจากธารารมณ์ โดยในส่วนของธนาคารไทยพาณิชย์หากลูกค้าใช้บริการสินเชื่อบ้านกับธนาคารและใช้บริการประกันคุ้มครองวงเงินกู้ตามเงื่อนไขที่ธนาคารกำหนด ธนาคารมอบอัตราดอกเบี้ยพิเศษ 0% ระยะเวลา 6 เดือนแรก รวมทั้งของสมนาคุณให้แก่ลูกค้า
ด้านนายวสันต์ เคียงศิริ กรรมการผู้จัดการ บริษัท ธารารมณ์ เอ็นเตอร์ไพรส์ กล่าวว่า ลูกค้าซื้อบ้านดาวน์ในโครงการของธารารมณ์ทุกโครงการ สามารถผ่อนเงินดาวน์โดยการเปิดบัญชีออมทรัพย์ธนาคารไทยพาณิชย์ ซึ่งเปิดในนามของลูกค้า และลูกค้าเป็นผู้ถือสมุดบัญชีนี้ หลังจากนั้นลูกค้าออมเงินเข้าบัญชีตามจำนวนเงินและตามงวดที่กำหนด ธารารมณ์จะมอบส่วนลดให้ตามจำนวนเงินและงวดที่ลูกค้าเข้าบัญชีไว้ตรงตามกำหนด โดยมีเงื่อนไขว่า หากลูกค้าถอนเงินในบัญชีนี้ก่อนการโอน ลูกค้าจะไม่ได้รับส่วนลดจำนวนดังกล่าว เมื่อครบกำหนดงวดตามที่บ้านสร้างแล้วเสร็จ บัญชีนี้จะปิดเพื่อการโอนบ้าน ลูกค้าจะได้รับส่วนลดจำนวนดังกล่าวในวันโอน แถมด้วยดอกเบี้ยออมทรัพย์ที่ธารารมณ์เพิ่มจากที่ธนาคารให้รวมเป็นร้อยละ 5 
 
กสิกรคาดส่งออกรถยนต์เกินคาด
ศูนย์วิจัยกสิกรไทย เปิดเผยว่า ยอดขายรถยนต์ในประเทศและยอดส่งออกรถยนต์ในปี 2553 มีโอกาสที่จะสูงกว่าระดับที่คาดการณ์ไว้ โดยประมาณการ ณ ปัจจุบัน คาดว่ายอดขายรถยนต์ในประเทศจะมีจำนวน 6.356.85 หมื่นคัน ขยายตัว 1625% ขณะที่การส่งออกรถยนต์มีจำนวน 7.98.4 หมื่นคัน ขยายตัว 4757% โดยในปีนี้รถยนต์นั่งขนาดเล็กจะเป็นปัจจัยที่สำคัญในการผลักดันยอดขายรถยนต์ในประเทศ ขณะที่ตลาดส่งออกการเปิดเสรีทางการค้าซึ่งเป็นปัจจัยผลักดันทั้งการส่งออกและการลงทุนในประเทศ จะเป็นแรงขับเคลื่อนที่สำคัญ ส่งผลให้การผลิตรถยนต์ในประเทศปีนี้มีโอกาสสูงขึ้นมาก